
PARTEA OFICIALĂ 


VALERIU TRAIAN FRENŢIU 


DIN INDURAREA BUNULUI DUMNEZEU ŞI GRAŢIA SF. SCAUN APOSTOLIC AL ROMEI, ARHIEPISCOP 
ASISTENT AL TRONULUI PONTIFICIU, EPISCOP ROMÂN UNIT DE ORADEA:MARE, DOCTOR IN SF 
TEOLOGIE ETC. 

VENERATULUI CLER ȘI IUBITULUI POPOR CREDINCIOS DIN EPARHIA NOASTRĂ, DAR ŞI MÂNTUIRE 
DELA DUMNEZEU ȘI BINECUVÂNTAREA NOASTRA ARHIEREASCA ! 


lubifilor Fraţi şi Fii? 

Avem în ţara noastră, ca nici întro altă 
iară, peste 120 Băi şi locuri climaterice, unde 
cei bolnavi de diferite boale se pot vindeca. 
Bunul Dumnezeu însă a lăsat să se zidească 
biserici în fiecare comună şi pentru cei bol- 
navi sufleteşte, ca să aibă loc de tămăduire şi 
refacere sufletească. S. loan Gură de Aur ne 
spune (Hom. |. în C. F.) „Biserica este un loc 
de tămăduire suiletească, şi aceia cari vin aci 
se cuvine să nu se reîntoarcă acasă pânăce 
mau primit leacurile polrivite şi cu acelea nu 
şi-au vindecat ranele lor.“ Dar durere, nu toţi 
cari merg la Băi se reîntorc acasă sănătoşi, 
penirucă nu ascultă de sfaturile doctorilor, ci 
unii se reîniorc tot.aşa cum au mers, cu boa: 
lele ce le-au. avut, iar alţii şi mai greu bolnavi. 
— Tot aşa nici cei ce vin la biserică, nu se 
zeîntorc toți vindecaţi, şi nu toţi îşi câşiigă aci 
harul lui Dumnezeu şi liniștea sufletească, ci 
mulți se reîntorc cu păcatele avute, iar alţii pe 
lângă păcatele vechi îşi mai adaug şi altele 
noui Aceasta ne învață Mântuitorul nostru Isus 
Cristos, prin asemânarea ce sa cetit în S. 
Evanghelie de astăzi, în care ne spune, că: 
„doi oameni au intrat în biserică să se roage, 
unul Fariseu şi altul Vameş. Fariseul stând, 
aşa se ruga întru sine: 
mescu-ți, că nu suni ca ceialalți oameni, răpi- 
lori, nedrepţi, preacurvari, sau ca şi acest 
Vameş. Ajunez de douăori în săptămână, dau 
zeciuială din toate câte le am. lar Vameșul de- 
parte slând, nu îndrăsnia nici să-și ridice ochii 


Dumnezeule mulţu- , 


săi la ceriu, ci-şi bătea pieptul său zicând: 
Dumnezeule fii milostiv mie păcătosului. Zic 
vouă, că acesta sa pogorit la casa sa, mai 
îndreptat decât acela, Că tot cel ce se înalţă 
smeri-se-va, iar cel ce se smereşte înălţa-se- 
va.“ (Luca 18, 10—14). lar în altloc-adauge: 
„Când faceţi toate cele ce vi-sau poruncit 
vauă, ziceţi: slugi netrebnice suntem, că ce am. 
tost datori a face am făcut“ (Luca 17 10). 
— Rugându-se, aşa trebuia să zică şi Fariseul 
din Evanghelia de azi, şi atunci s'ar fi întors 
la casa sa sănătos sutleieşte. Precum ostașul, 
fără arme nu e nimic, nici armele fără ostaș, 
(cfr. Chrysostom), tot aşa nici rugăciunea fără 
post şi zeciuială şi nici postul şi zeciuiala fără 
rugăciune, nu e nimica. Câţi creștini însă nu 
fac nici ceeace a făcut Fariseul, şi se întorc 
dela biserică mai bolnavi sufletește decât au 
întrat. -—- Ca să nu fie aceasta iată laspe Fa- 
riseul să vă spună din nou şi din nou: „dau 
zeciuială din loate câte am,“ şi dacă acest 
Fariseu o poate face, de ce nu şi tu creștinule? 

lubiților Fraţi şi Lii ! Ingrijorat de mântui- 
rea sulletelor voastre, văzând, că lăcomia cu- 
prinde tot mai mult sufletele creştinilor noștri, 
în anul irecut vam irimis două epistole pasto- 
rale și un circular, îndemnându-vă să plătiţi 
zeciuiala, căci a zecea parie din lot ce ne dă 
bunul Dumnezeu, „a Domnului este. Siântă 
Domnului“. Dânsul ne-a promis, că dacă îi 
vom da regulat zeciuiala, ne va binecuvânia 
ca să se umple jilnițele noastre de mulţime de 
grâu şi să se verse tleascurile noastre de vin; 

iar dacă nu vom da zeciuiala, ne ameninţă cu ble- 
stemuri şi că ne va pedepsi cu foamete, cu boale 
şi cu moarte, ba chiar şi cu robie. — Şi totuşi 
din Eparhia noastră, am fost foarle puţini, cari 
am dat regulat zeciuiala în anul trecut. Ori, 
creştinii catolici din Apus plătesc regulat ze- 
ciuiala şi în catechismul lor, ca poruncă a 
cincia a  bisericei, e pus, să plăteşti regulat 
zeciuiala bisericei. La noi, ovreii, pocăiţii şi 
ceialalţi sectari, plătesc regulat zeciuiala. Intre- 
baţi pe bătrânii satelor noastre şi vă vor spune, 
că moşii şi strămoşii noştri toţi au plătii regu- 
lat zeciuiala ; numai după revoluţia din 1848 
au încetat oamenii noştri să mai plătească 
zeciuiala și numai lecticalul şi zilele de lucru 
le plăteau Preoţilor, şi din când în când câte 
o reparaţie. După răsboiul mondial, au înce: 
pul să plătească tot mai rău şi neregulat chiar 
lecticalul şi zilele de lucru cuvenite pentru sus- 
ținerea Preoţilor, iar din anul trecut nu mai 
voiesc să plătească nici datoriile cu cari s'au 
ajutat când au fost în mari lipsuri şi necazuri. 
Şi nu-şi aduc aminte, că Dumnezeu adevăr gră- 
ieşte şi ceeace a legat Dumnezeu omul nu 
poate deslega. Dumnezeu nu. ne-a deslegat de 
a plăti a zecea parte din tot ce câştigăm cu 
ajutorul Său, — fiindcă dela noi nu pulem face 
nici un fir de păr, — ci cum nea ameninţat ne 
şi pedepseşte şi dacă anul trecut n'am voit să-i 
dăm a zecea parte din grâu, ne-a luat mai mult 
de jumătate prin rugina şi seceta ce ne-a tri- 
mis-o ca pedeapsă. — Şi funcţionarii dacă nu 
au voil să plătească a zecea parte din plăţile 
lor, zicând că e prea puţină, şi li-sa scăzut 
prea muli în anul trecut, iată vine Ministerul 
de Finanţe şi le reduce din nou plata cu 
10—120/,. Şi dacă nu vor începe nici acum să 
plătească zeciuiala, bunul Dumnezeu după irei 
luni, poate, iar se va folosi de Ministerul de 
Finanţe, să le scadă din nou din ceeace le-a 
mai rămas, sau va trimite morburi în casa lor 
să speseze cu medici şi farmacie sau să piardă 
prin procese, sau prin foc sau apă sau alte 
nenorociri mai mult decât ar îi trebuit să dea 
ca zeciuială. 

lubiților Fraţi și Fii, nu vedeţi pedeapsa 
lui Dumnezeu, că țara noaslră atât de binecu- 
vântată de Dumnezeu, care ar putea fi grăna- 
rul Europei şi ar trebui să producă atâta grâu 
ca să se exporteze, nu produce nici atâta, 
ca să fie deajuns pentru cei de acasă, ci a 
trebuii guvernul să dea ordin, ca tăina de grău 
să se mestece cu săcară şi orz, ca să se 
ajungă, şi în multe părţi a trebuit să ne întoar- 
cem la mălai. — Dar aceasta este numai înce: 
putul şi dacă nu vom crede și nu vom i 

nici de acum încolo zeciuiala, criza se va 
potenţa, se va mări, fiindcă Dumnezeu adevăr 
grăieşte şi amenințarea o va săvârşi. — Lăco- 
mia însă întunecă minţile creştinilor şi nu vreau 
să creadă nici ceeace le poruncește Dumne- 
zeu. — De aceea ne-a zis Isus în pilda despre 
omul cel bogat şi Lazăr cel sărac prin gura lui 
Avram: „dacă pe Moise şi pe proroci nu-i 
ascultă, măcar de s'ar şi scula cineva din morți, 
nu vom crede“. Dreptaceea, cum Dumnezeu a 
grăit oarecând Poporului său ales prin proro: 
cul Zaharia, aşa vă grăieşie acum vouă prin 
mine Arhierul vosiru, zicând: „Intoarceţi-vă la 
mine şi eu mă voiu întoarce către voi“. (Zah. 
1, 3), căci de câte ori a venit Isus nu numai 


în casa voaslră ci chiar şi în sufletul vostru 


prin S$. Cuminecătură şi nu aţi zis niciodată ca 
Zacheiu mai marele vameşilor: „lată jumătate 
din avuţia mea o dau săracilor, şi de am înşe- 
lat pe cineva cu ceva întorc împătrit“. (Luca 
19, 8). Nu vă înşelaţi pe voi înşi-vă împăcân- 
du-vă conștiința cu aceea, că aţi dat cam a 
zecea parte săracilor şi spre alte scopuri bune, 
căci aceasta trebue să o faceţi din cele nouă 
părţi ale voastre, iar a zecea parte este a lui 
Dumnezeu, peste aceasta nu puteţi voi dispune, 
ci trebuie să i-o daţi lui Dumnezeu, plătindu-o 
în casieria Eparhiei sau a parohiei, căci: 
„toată zeciuiala a Domnului este. Sfântă Domu- 
lui (Levit. 27, 30). Isus ne-a poruncit „Daţi 
dară cele ce sunt ale Impăratului Impăratului 
şi cele ce sunt ale lui Dumnezeu, lui Dumne- 
zeu“ (Mai. 22, 21). Deci, precum nu poţi zice 
că ai plătit împozitele şi taxele comunale, dacă 
ai dat cam aceeaşi sumă cu cât eşti impus la 
vre-unul sau la mai mulţi funcţionari sau la 
instituţii de stat, ci ori cât bacșiş sau daruri ai 
fi dat, la Administraţia financiară sau în casie- 
ria comunală trebue să verşi întreaga sumă cu 
care ai fost impus; tot aşa zeciuiala, despre 
care zice însuşi Dumnezeu că e a lui, Slântă 
lui, trebue să o plătim în -casieria Eparhiei sau 
a bisericei şi din cele nouă părţi ce sunt ale 
noastre putem da şi trebue să dăm celor lip- 
siţi, reţinându-ne numai atâta de cât avem lipsă 
să trăim modest şisă ne îmbrăcăm cuviincios. 


Pentru aceea ne zice Isus: „nu vă grijiţi de 


sufletul vostru, ce să mâncaţi şi ce să beţi, nici 
de trupul vostru cu ce să vă îmbrăcaţi. Au nu 
este sufletul mai mult decât hrana şi trupul 
decât îmbrăcămintea ? Căutaţi la paserile ceru- 
lui, că nici nu seamănă, nici nu seceră nici nu 
adună în jitniţe și Tatăl vostru cel, ceresc le 
hrăneşte pe ele. Au nu sunteţi voi mai aleşi 


decât acelea? Dar cine din voi grijindu-se 
poale să-şi adaugă siatului său un cot? şi de 

haine ce vă grijii? Socotiţi crinii câmpului 
cum cresc ; nici nu se ostenesc, nici nu lorc. 
Şi zic vouă, că nici Solomon întru toată mă- 
rirea sa nu sa îmbrăcat ca unul dintre aceştia. 
Deci dacă iarba câmpului, care astăzi este şi 
mâine se aruncă în cuptor, Dumnezeu aşa o 
îmbracă, au nu cu mult mai vârtos pe voi puţin 
credincioşilor ? Dreptaceea să nu vă grijiţi zi- 
când, ce vom mânca, sau ce vom bea, sau 
cu ce ne vom îmbrăca? Căci toate aceste 
păgânii le caută. Căci ştie Tatăl vostru cel 
ceresc, că vă trebuesc aceste toate. Deci 
căutaţi mai întâi împărăţia lui Dumnezeu şi 
dreptatea lui, şi aceste toate se vor adauge 
vouă. Dreptaceea nu vă grijii de ziua de 
mâine, căci ziua de mâine va griji de ale sale; 
ajunge zilei răutatea ei“ (Mat. 6, 25—34). — 
Şi apoi tot Isus a zis: „păziţi-vă şi vă feriţi de 
lăcomie, căci nu este viața cuiva în prisosinţa 
avuţiei sale, şi a zis pildă către ei zicând: 
unui om bogal foarte, îi rodise țarina şi cu- 
geta întru sine zicând: ce voiu iace, căci nu 
am unde aduna rodurile mele? Şi a zis: a- 
ceasta voiu face: sparge-voiu jilnițele mele şi 
mai mari le voiu zidi şi voiu strânge acolo 
ioate rodurile mele. Şi voiu zice sufletului meu : 
suflete, ai multe bunătăţi strânse pe mulţi ani; 
odihneşte, mănâncă, bea şi te veseleşte! Iar 
Dumnezeu i-a zis lui: nebune, întru aceasta 
noapte vor să ceară sufletul tău dela tine, dar 
cele ce ai gătit ale cui vor fi? Așa este cel 
ce strânge lui-și comoară, iar la Dumnezeu nu 
se îmbogățește .... Vindeţi avuţia voastră, şi 
daţi milostenie. Faceţi-vă pungi cari nu se în- 
vechesc, comoară care nu se împuţinează în 
ceruri, unde furul nu se apropie, nici molia nu 
o strică. Căci unde este comoara voastră acolo 
va fi și inima voastră“ (Luca 12, 15-21, 
33—34). — Lucraţi aşa până aveţi vreme, căci 
ziua de mâine peniru nimeni nu e sigură. 
lubiților Fraţi şi Fii 7 lată vam arălat ce 
irebue să taceţi ca să iţi sfinţi, şi prin viaţa 
pământească să vă puteţi câştiga fericirea ce- 
sească. La 2 Aprilie se începe anul sfânt, îm- 
plinindu-se nouăsprezece veacuri de când Mân- 
suitorul nostru Isus Cristos pentru unul liecare 
din noi, din dragoste şi-a vărsat preţiosul Său 
sânge şi a pălimit şi a murit pe lemnul crucii. 
— Să ne curăţim sufletele prin sf. Mărturisire 
şi spre a ne întări în viriuţi şi fapte bune să 
ne spovedim şi cuminecăm mai des în acest 
an sfânt. Şi din tot ce câştigăm să dăm zeciu- 
ială bunului Dumnezeu. Nu e mult să cercăm 
un an întreg, anul acesta stâni, şi să dăm re- 
gulat şi din toate zeciuiala şi ne vom convinge 
că Dumnezeu adevăr este şi adevăr grăiește 

şi amăsurat promisiunii sale, dacă îi vom da 
partea sa, ne va binecuvânta şi nu vom duce 
lipsă. — Până acuma aţi făcut contrarul şi nu 
aţi plinit porunca aceasta a bunului Dumnezeu 
şi vaţi putut convinge că din zi în zi tot mai 
rău vă merge. Acum probaţi măcar un an şi vă 
veţi convinge, că cele ce eu însumi, Arhiereul 
vostru le plinesc şi vă învăţi să le pliniţi, sunt 
mai bune, şi dacă le veţi plini şi veţi da lui 
Dumnezeu cele ce sunt ale lui Dumnezeu, vă 
va merge bine şi aci pe pământ şi veţi îna- 
inta în bunăstarea sufletească şi trupească din 
zi în 7i şi biserica va fi loc de tămăduire pen- 
iru voi şi de acolo, dacă împlinirea porunci- 
lor nu cu mândria Fariseului, ci cu umilinţa 
şi cu părerea de rău a Vameşului o veţi îm- 
preuna, lotdeauna vă veţi întoarce la casele 
voastre îndreptaţi şi cu sufletele voastre pline 
de adevărată mângăiere, pe care o avem nu- 
mai când împlinim cele poruncite de Domnul. 
— Dreptaceea vă zic cu Sf. Apostol Pavel: 
„Cele ce aţi învăţat şi aţi primit şi aţi auzit şi 
ați văzut la mine, aceste să le faceţi şi Dum- 
nezeul păcii va fi cu voi“ (Fil. 4. 9). 

Darul Domnului nostru Isus Cristos şi 
dragostea lui Dumnezeu Tatăl şi împărtăşirea 
Spiritului Sfânt să fie cu voi cu toţi. Amin. 

Dat în Reşedinţa Noastră episcopească în 
Dumineca Vameşului şi a Fariseului din anul 
Domnului 1935 şi al Episcopatului Nostru al 
XXI-lea. 


ss. EPISCOP VALERIU TRAIAN. 


Nr. 214—1933. | 
Ordin. 

Aceasta Epistolă pastorală se va celi în toate 
bisericile parohiale în 5 Februarie 1953 Dumineca: 
Vameşului şi a Fariseului, iar în bisericile din filiale 
în Dumineca următoare. 

Oradea, la 1 Februarie 1953. 


SS. EPISCOP VALERIU TRAIAN. 














Concurs la post de cantor 


Pentru ocuparea postului de cantor la biserica 
gr.-cath. din Supurul de sus se publică concurs până 
la 26 Februarie 1933. Dotaţia cantorală e: 6 jugh. 
arător, 2 jugh. rât şi ştolele stabilite. Doritorii de a 
ocupa acest post să-şi înainteze cererile în scris ori 
verbal până la termenu! pus. 


Curatoratul parohial Supurul de sus.. 

PARTEA NEOFICIALĂ 

Problema cotidianului la Bucureşti 


Se ştie cu cât entuziasm a hotărît congresul ge- 
neral al AGRU-lui, ţinut la 27 Nov. 1931 în Oradea, 
înființarea unui cotidian catolic la Bucureşti. Cu pre- 
gătirea terenului şi cu elaborarea unui proiect de bază 
prin care să se arate temeliile de existență şi putinţa 
realizării unui astfel de organ puternic de activitate 
bisericească, a fost încredințată o comisiune destul de 
vastă, compusă din mai multe personalităţi şi oameni 
ai presei noastre, al cărei nucleu îl forma, fără îndo- 
ială, Comitetul diecezan al AGRU Oradea, sub presi- 
diul Exc. Sale episcopului Dr. Valeriu Tr. Frențiu ca 
patron al mișcării. 

Comisiunea și-a făcut datoria : a ţinut mai multe 
şedinţe, a elaborat un memoriu, în care se arăta, cu 
argumenie temeinice, nu numai imperioasa necesitate 
şi putinţa de înfăptuire a ziarului, ci și felul lui de 
organizare, până la detalii. Memoriul s'a trimis, după 
cum era firesc, tuturor factorilo; cu răspundere şi in- 
stituțiunilor vizate în chestiune, şi anume: Ordinaria- 
telor române unite şi celor două de rit latin din Ve- 
chiul Regat (Bucureşti, Iași), tuturor Comitetelor die- 
cezane ale AGRU.lui (Blaj, Gherla, Lugoj, Maramureş), 
Institutului »Presa Bună«, Societăţii de editură »Si. 
Unire« Blaj, Asociaţiunii pentru cultura poporului din 
Maramureş. 

Răspunsuri au sosit prompt dela Exc. Lor 
Metropolitul Blajului şi al Bucureştilor, Exc. Lor Dr. 
Iuliu Hossu al Clujului și Dr. Mihai Robu al Iaşilor, 
dela »Presa Bună« Iaşi, şi — atât. Dela celelalte in- 
stituțiuni, îndeosebi dela Comitetele diecezane ale AGRU 
pe al căror concurs se conta foarte mult şi dela 
cele două instituțiuni vizate: Societăţile de editură: 
»Si, Unire« şi »Astra Maramureşană“, na intrat la 
comisiune până azi nici un răspuns. 

Răspunsurile întrate recunoaşteau toate măreţia 


ideei, dar între actualele împrejurări financiare și 
economice  caracterizau  străduinţele şi propunerile 
Comisiunii orădane drept prea optimiste şi ireali- 
zabile. 


Comisiunea a ținut apoi cu reprezentanţii Comitetu- 
lui Central ai Agrului din Cluj şi cu câţiva oameni ai 
presei din Blaj, o şedinţă în Oradea, în care şedinţă 
Sau adus mai aproape de realitate sumele preliminate, 
de sigur cu un optimism exagerat, de către comisiu- 
nea orădană. Aci lucrurile s'au oprit. Se aştepta con- 
vocarea unei ședințe plenare cu participarea tuturor 
cari puteau da un sprijin și un sfat în marea pro- 
blemă ce ne preocupă, la Cluj, la Blaj ori la Bucu- 
reşti. Ea n'a mai îost convocată. De sigur şi pentru 
că Comisiunea orădană și-a pierdut din sânul său, 
pentru pricini ale căror rădăcini se întind tocmai până 
la congresul din 1931, — persoane-resorturi de en- 
tusiasm foarte împortante — fiindcă, să se ştie, această 
problemă nu se poate realiza decât prin entuziaşti şi 
oameni de credinţă, — cât şi pentru faptul că, în ur- 
ma studierii problemei, s'au arătat şi piedecile, nu 
întrafât cele de ordin  maierial-financiar, pe cari 
le-ar îi învins entuziasmul, cât, în deosebi, cele de 
ordin moral. 

Lansatorii ideii cotidianului nu şi-au dat seama 
dela început, ori poate mau crezut, că se vor ivi greu- 
tăţi de ordin moral de neînvins. Amintim aci pe două 
mai principale: 

1, pe cea cu caracter politic: Politictanii nu văd 

cu ochi buni naşterea unui cotidian catolic, care le-ar 
sustrage, poate, nu numai un considerabil număr de 
cititori, — voind să fie cotidianul proecțat la nivelul 
ori cărui cotidian din capitală — dar, probabil, şi un 
considerabil numâr de adepți de idei; 

2. pe cea cu caracter religios-bisericesc: Să 
vorbim deschis : Înființarea unui cotidian catolic la Bu: 
cureşti ar însemna, prin înşașşi firea lucrului, deplasarea 
centrului de gravitate al bisericii noastre catolice române 
dela istoricul şi tradiționalul Blaj la Bucureşti, ceeace, va 
înțelege ori cine, încă nu se poate împăca cu sensibi- 
litatea şi susceptibilitatea excesiv de delicată a acelora, 
cari Blajului nostru unit numai de acum înainte îi 
întrezăresc şi-i doresc un rol şi un viitor cu adevă- 
rat strălucit şi central în istoria religioasă a nea-: 
mului. 

Nu veţi găsi nicăiri mărturisite în scris ori cu 
cuvântul aceste obstacole ; este însă impresia personală 
a subsemnatului, că toate celelalte piedeci de natură eco- 
nomică, ori financiară, până şi gelozia propriei existenţe 
a tuturor organelor mici şi mari de publicitate ale Bi- 
sericii noastre, sunt de puţină însemnăte pentru bi- 
ruința ideei şi uşor de învins; cele reale şi cu adevărat 
grele sunt cele două amintite. Oamenii mai mult simt 
decât spun, şi numai naivii umblă cu sufletul pe buze. 

lată cum se prezintă în adevărata ei lumină che- 
stiunea cotidianului nostru. — Și prin urmare, nu e nimic 
de făcut ? Ba da. Insă trebue s'o înceapă curajoşii, 
optimiștii, entuziaşii. Intâi cu un săptămânal, poate; 
pe urmă ziarul, de va fi viabil, el însuş îşi va elupta 
dreptul la existinţă. De va fi ceea ce trebue să îie, de 
vor vedea iubitorii de neam şi biserică, că acest ziar 
reprezintă o concepţie, care ne lipsește şi de care avem 
nevoie azi, de vor vedea că înlocuieşte, ba întrece, ca 
mijloc de informație sigura şi promptă, ca mijloc de 
formare şi educare culturală şi religioasă, pe toate 
celelalte, de vor vedea că e în slujba adevărului, şi a! 
binelui, el însuşi îşi va impune şi asigura existenţa. 

Deci cei optimişti să înceapă. Pe aceștia îi 
bănuim în sânul organizaţiei noastre din capitală. 
Putem să zicem şi despre acest lucru ce-a zis Gama- 
liel despre opera apostolilor lui Isus: De va fi acest 
lucru dela oameni, dela sine se va risipi, iar de va 
fi dela Dumnezeu, nu-l vor putea risipi toți cei ce i se 
vor pune împotrivă. Entuziaştii, deci, la faptă! 

P. Dr. Tăutu, 


membru în com, presei. 


. . [] d 4 
Misiuni la Santău-Tăşnad. 
Cu începerea anului s'aa reluat și Misiunile po- 
porale. Pentru ca acest providenţial mijloc de reta- 
cere sufletească să aibă un efect şi mai simţit în 
inima participanţilor, s'a căutat a li se da misiunilor 
un timp mai îndelungat, şi anume de şapte zile în- 
treagă, sau de nouă, dacă se consideră începutul lor 
precum şi încheierea, după un program bine stabilit. 
Deoarece pe mulţi dintre cititorii Vestiforului i-ar 
înteresă, credem de bine a expune acest program. 
Deschiderea se face Sâmbătă seară la o oară 
potrivită cu împrejurările. E foarte bine să se înceapă 
cu binecuvântarea euharistică, care, din fericire, s'a 
întrodus şi în Dieceza noastră. După binecuvântare 
se ține predica de deschidere a Misiunilor, despre 

scopul și însemnătatea lor, şi modul de a le îace cu 
folos. 

Duminecă. După Utrenie, la Liturghie se va fi- 
nea întâia predică misională, despre strânsele legături 
ale omului cu Dumnezeu. După masă, la înserat, se 
va face adunarea tututor asociaţiunilor de pietate din 
parohie, la care predicatorul va expune adevăratul 
înțeles al asociaţiunilor pietiste, însemnătatea şi ma- 
rele rol ce-l au în viața creştinească, 

De membrii asociaţiunilor se va sluji parohul 
ca de tot atâtea unelte, cu cari să pună satul sau 
parohia în mișcare pentru a participă cu mic cu mare 
la acest mare dar al lui D-zeu. Seara se va ţinea 
Paraclisul Prea Curatei şi a doua predică misională, 
despre obligaţiunile grave ale omului pe pământ faţă 
de Dumnezeu, cari obligaţiuni se careintrează în 
aceia de a face sau de a îndeplini cu desăvârşire 
voința lui cere sfântă. Dzeu îşi arată voinţa prin 
mintea ce ne-a dat-o, sau dreapta judecată, şi prin 
revelațiune. Revelaţiunea se concretează în cele zece 
porunci, iar Hristos poruncile le-a concentrat în iu- 
birea către D-zeu şi către aproapele. Un predicator 
brav şi bine pregătit va şti să cuprindă armonios și 
plăcut acest câmp vast. 

Luni. La liturghie vor luă parte toţi copiii de 
şcoală şi predicatorul le va ţinea o instrucţiune potri- 
vită lor, mai ales asupra poruncii a patra. Va îndemna 
călduros pe copii ca să spună părinţilor şi fraţilor şi 
surorilor mai mari, că Bunul D-zeu îi cheamă pe toţi 
la biserică, mai ales seara când se ţin predicele mi- 
sionale. In timpul zilei misionarul împreună cu paro- 
hul va vizita acele familii din parohie, cari ar avea 
nevoie de îndemnuri şi de sfaturi pentru îndreptarea 
lor creştinească. De aceea parohul de mai înainte îşi 
“va face un tablou al acestor familii. Seara pacaclisul 
Prea Curatei şi a treia predică misională, despre Bi- 
_serica lui Hristos, călăuzitoarea legală în a face voinţa 
lui D-zeu pe pământ. Trebue accentuat, că această Bi- 
serică e numai cea cajfolică. Socot de o neapărată tre- 
buinţă predica despre Biserica lui Hristos, adecă cea 
catolică, în haosul atâtor confesiuni, cari inşeală pe 
sărmanii oameni. 

Marţi. La liturghie se va ţinea instrucțiune tine- 
retului. Atâtea subiecte frumoase şi folositoare se pot 
iractă, dar mai ales să se tragă atenţia tinerilor asu- 
pra primejdiilor mai principale ce îi înconjoară. În tim- 
pul zilei ca şi Luni. Seara paraclisul şi a patra pre- 
dică misională, despre păcat. 

Miercuri. La liturghie bărbaţii şi femeile vor avea 
o instrucțiune specială asupra datoriilor soților între ei 
şi față de copii. După amiază se va face pregătirea 
elevilor de şcoală la mărturisire şi cuminecare şi apoi 
se vor şi mărturisi, acei cari s'au mai mărturisit. Seara 
paraclis şi a cincia predică misională, despre mărtu- 
risire şi cuminecare, 

Joi. La liturghie se vor cumineca copiii, ţinân- 
du-le predicatorul o scurtă îndemnare de a se cumi- 
neca cât mai vrednicește, ca de pildă: Lăsaţi pe prunci 
să vină la mine. Se obişnueşte în ţările catolice să se 
binecuvinteze toți pruncii din parohie, şi chiar şi cei 
din leagăn. De aceea înainte de deslegare se va face 
această binecuvântare, adaptându-se rugăciunile dela 
patruzeci de zile asupra pruncilor. Aceasta pe lângă 
că e ceva de lăudat şi folositor, are o deosebită în- 
râurire asupra părinţilor pruncilor. După masă se vor 
face mărturisirile tineretului, iar seara paraclis şi pre- 
dică misională, despre moarte şi judecată. 

Vineri. Inainte de liturghie se vor face şi ceva 
mărturisiri, cât va permite timpul. Liturghia de Vineri 
să fie aplicată pentru odihna decedaţilor din parohie. 
Cuvântarea dela liturghie va fi asupra sufletelor din 
focul curăţitor, mai ales combătând superstiţiile şi ară- 
tând adevăratul mod de a le ajută. După masă măr- 
turisirea bărbaţilor şi a femeilor. Seara paraclis şi a 
şaptea predică misională, despre Cer şi Iad. 

Sâmbătă. Inainte de liturgie se va mărturisi 
cât va permite timptul, iar la liturghie se va ţinea cu- 
vântarea despre însemnătatea cultului inimii lui Isus 
în legătură cu Taina Euharistiei. lubirea lui Isus: să 
mişte inimele cari ar mai fi rămas îndărătnice. Îna- 
inte de deslegere se va binecuvânta o icoană a Inimii 
lui Isus, ca amintire a consfinţirii familiilor din pa- 
rohie inimii 'pre sfinte şi se va zice în comun 
rugăciunea de consacrare. Să se îndemne cu căldură 
credincioşii să-şi procure o icoană cât de simplă şi 
să o cinstească în familiile lor. Hristos a făgăduit 
nepreţuite daruri închinătorilor Inimii lui prea sfinte. 

După masă mărturisire pentru bărbaţi şi femei, 
seara se va ţinea înseratul şi a opta predică misio- 
nală, despre patimile Domnului. 

Duminecă. Inainte de liturghie să se mărturi- 
sească toți câţi vor fi de mărturisit. La liturghie se: 
va face predica de incheiere propunând mijloacele de 
a păstră foloasele misiunilor, adecă tăria credinţei, 
frecventarea bisericii, rugăciunea şi cultul Prea Cura- 
tei. E de dorit ca încheierea să se facă cu cumine- 
care generală. Se va sfinți crucea, făcută anume în 
amintirea Misiunilor. Predicatorul, dacă are facultate, 
va da Binecuvântarea papală, cu îndulgență deplină. 

Ar îi nespuns de bine, permiţând vremea, dacă 
totul s'ar încheia cu o procesie împunătatoare Fuha- 
ristică pe străzile parohiei şi cu binecuvântarea cu 
sfânta Taină, 

E încărcat acest program şi poate la întâia pri- 
vire, pentru cei neobişnuiţi, e prea lung; dacă însă 
se execută bine ne dă roade foarte îmbucurătoare în 
inimile participanţilor. 

In țările catolice Misiunile ţin două, trei şi chiar 
patru săptămâni; noi să ne mulţumim cu una deo- 
camdată, sau numai cu trei zile întregi sau cinci cu 
începutul, şi încheierea. Nu merită să fie numite mi- 
siuni cele ce ţin o zi sau două. 

La buna reuşită a misiunilor concurează hărnicia 
parohului ca să le pregătească. de timpuriu, iar în 
urma lor să păstreze roadele culese; un iscusit pre- 
dicator: şi mai mult decât orice e harul lui D-zeu. 
Acest har trebue cerut cu multe rugăciuni în tot timpul 
misiunilor. 

După acest program Misionarul diecezan P. Ne- 
culăeş a ţinut. Misiunile din Santău Tăşnad — dela 
14—22 lanuarie şi au reuşit peste orice aşteptări. La 
predicile de seară biserica a îost totdeauna plină. S'au 
cuminecat 1648 de persoane. Procesiunea euharistică 
de încheiere, cu toate că vremea a fost neprielnică, 
a reuşit impunătoare. A fost dus în triumi Euharisticul 
Hristos prin satul Santău în mijlocul cântărilor sacre, 
a rugilor evlavioase, şi a două muzici instrumentale. 
Fetiţe plăpânde şi nevinovate, îmbrăcate frumos în 
alb, l-au încunjurat cu drăgălăşie. Romano-catolicii în 
îrunte cu Parohul lor au luat şi ei parte la proce- 
siune. Într'un cuvânt s'au petrecut momente de entu- 
siasm înălțător. | 

Au concurat la buna reuşită a acestor sfinte zile 
pe lângă zelul parohului local D-l Florian Gâvrilaş, 

protopop onorar, P. Câmpean din Săuca, P. Trufaş din Su- j D-l Director al şcoalei primară Marchiş, împreună cu D-na 


durău, P. Vereş din Hotuan, P. Nemeş din Silvaş, Rev.- 
simul D-l Protopop districtual Cupşa. Pentru pregătirea 


şi Domnişoara învăţătoare, precum şi D-l Notar Pop. 
Acele zile vor rămânea adânc întipărite pentru 


tineretutui la cântări şi la procesiune s'au îngrijit îirumos « multă vreme în inimile credincioșilor Săntăuani. 











Iugoslavia. Episcopii Iugoslaviei au ținut în De- 
cemvrie 1932 o conferință comună publicând în urma 
lor un protest solemn împotriva violenţei făcute biseri- 
cii catolice pe tot tărâmul activităţii ei. Din textul 
protestului vedem cari anume sunt lipsurile de cari se 
plâng arhiereii catolici. 

Capul bisericii catolice şi sfintele ei instituţii 
sunt atacate în public fără împiedecări legale. Drep- 
turile bisericei catolice şi ale părinţilor catolici la 
învăţământul religios în şcolile tuturor gradelor nu 
sunt respectate. In multe cărţi şcolare învăţătura bise- 
ricei catolice se atacă greu, iar multe fapte istorice se 
propun cu totul alterate spre dana catolicismului. In 
şcolile cu elevi exclusiv sau în majoritate catolici postu- 
rile sunt compleciate cu învăţători acatolici. Desvoltarea 
corporală a tinerimii se încredințează din partea sta- 
tului ca un monopol organizaţiei Socol cu principii cu 
totul naturalistice şi ireligioase. Episcopii, preoții şi 
membri număroşi ai infeligenţei catolice sunt insultați 
şi persecutați pe baza unor denunciaţiuni cu totul ne- 
drepte, cari împiedică pacinica cooperaţie a bisericei 
şi a statului, 

Lucrul cel mai anormal este, că protestul după 
ce iusese tipărit în ziare, a fost confiscat imediat de 
censura Statului la Agram. Vrea să zică, catolicii nici 
nu mai au dreptul să se plângă de nedreptăţile făcute 
lor cu călcarea drepturilor celor mai elementare. Ase- 
menea, broşura episcopului catolic de Veglia Srebrnik 
despre libertatea datorită bisericei catolice în viaţa ce- 
fățenească a fost coniiscată imediat după ediţia ei în 
public. 

In armata iugoslavă toţi generalii sunt numai 
ortodocşi, funcționarii în ministerii şi în alte oficii 
centrale sunt 90 procente ortodocşi, deşi numărul 
catolicilor este numai cu câteva sute de mii mai mic 
decât al ortodocşilor. 

În timpul din urmă din partea guvernului au fost 
dizolvate toate societăţile catolice, chiar societăţiile 
ocupate numai cu cântarea bisericească; — vedem din 
toate acestea că în Jugoslavia o luptă »culturală« 
împotriva bisericei catolice este în înflorire. 

In ținutul numit Bacica s'au luat cu deasila bi- 
sericei catolice, fără despăgubire, în anii 1921 şi 1922 
450 de Hectare de pământ cu tot inventarul din pro- 


prietatea şcoalelor' catolice, apoi 49 de edificii şcolare * 


şi 43 de case pentru învăţători sau cantori. Aseme- 
nea s'a făcut în ţinuturile Banatului şi Baroniei. 
In Bacica Surorile școlare numite de Notre Da- 
me aveau 21 de şcoli în edificiile lor proprii, astăzi 
numai o singură dintr'aceste şcoli este în mânile Su- 
rorilor, celelalte 20 sunt »ale statului«. Organizaţia 
catolică gimnastică Orel (Vulturul), care era adăpostul 
catolicilor spre a nu întra în ireligiosul Socol, a fost 
disolvată printr'o lege pentru a sili pe catolici să 
între în Socol. 

Polonia. Acţiunea catolică recomandată de Siân- 
tul Părinte este organizată aproape în toate parohiile 
polone. Se clădesc numeroase case pentru adunările 
societăţilor catolice spre a avea totdeauna locuri potri- 
vite pentru teatre, îiimuri şi serbări catolice, Socie- 
tatea »Caritas« este foarte bine organizată şi stărueşte 





Din lumea catolică. 


acum mai ales să dea ocupaţie oamenilor îără muncă. 
Aşa s'au înfiinţat magazii cu îmbrăcăminte şi cu me- 
rinde sau chiar bucătării parohiale, mai ales spre a 
ca mai bună mâncare copiilor de şcoală. Populaţia 
catolică sprijineşte voioasă aceste institute. In timpul 
delor din urmă zece ani numai la Varşovia s'au clă- 
dit 21 de biserici noui, iar în Polonia întreagă s'au 
restaurat vreo mie şi cinci sute de biserici distruse pe 
timpul războiului. Număroase biserici noui se clădesc 
în părţile resăritene ale ţării în vecinătatea frontierei 
ruseşti. Totuşi agenții bolşevicilor desfăşoară o propa- 
gandă vie în mijlocul populaţiei catolice, îndreptându-se 
mai ales împotriva religiei. Scriitorii favorabili bolşe-- 
vicilor ateiști primesc chiar bani de la Moscova. Epi- 
scopatul catolic stărueşte acum mai ales pentru a 
fonda la Varşovia un mare ziar catolic zilnic. 

Russia. In ciuda tuturor credincioşilor bolşevicii 
au declarat şi acest an cele două zile de Crăciun 25: 
şi 26 Decemvrie zile de muncă. Afară de aceasta 
cu ajutorul instrumentelor Radio au publicat, cel puţin 
în Germania, tocmai acele două serbători creştineşti 
conferințe ireligioase. Pecând în Russia însăși aşa nu- 
miţii copăcei de Crăciuni sunt aspru opriți şi se pe- 
depsesc chiar aceia cari sunt prinşi de poliție cu o 
ramură de brad în zilele Crăciunului, la graniţa po-: 
lonă bolşevicii ţin grămăzi mari de brazi spre ai 
vinde împreună cu gâştele îngrăşate anume pentru 
Crăciunul străinilor. | 

Invăţatul German Dr. Ziegler a scris o carte 
strict ştiinţifică despre ateismul bolşevicilor. El arată 
într'însa cu toate amănuntele, organizaţia foarte di- 
bace a acelui sistem destructiv, felul şi mijloacele: 
propagandei, legătura ateiştilor cu presa, cu technica, ba 
chiar cu institutele ştiinţifice, stăruința de a câştiga 
pentru ateism tinerimea şi femeile, formele detaliate 
de a se lupta cu îeliuritele confesiuni religioase, stricta 
supraveghiere a progresului ideelor ateistice în mijlo- 
cul poporului. Toate aceste le arată autorul pe te- 
melia citatelor luate din scrierile ateiştilor oficiali, lăsând 
la o parte cu totul chestia socială a comunismului. 

Trebue mărturisit, că toate măsurile luate de 
bolşevicii ateişti sunt adevărate modele în îelul lor, 
meditate cu cea mai mare isteţime, totuşi le lipseşte 
un lucru şi anume lucrul cel mai principal — dovada 
că Dumnezeu nu există. Punctul de eşire al bolşevi- 
cilor este sila crudă, cu care ideea lui Dumnezeu tre-, 
bue distrusă în oameni, iar încercările de a aduce 
dovezi împotriva existenţii lui Dumnezeu nu merită 
nici o atenţie serioasă. Așa înţelegem foarte uşor, că 
acea propagandă a bolşevismului ateist a stârnit, în 
ciuda autorilor ei, în mijlocul poporului o vie reacţie 
şi organizaţiile ateiste nu odată se plâng de suc- 
cese insuficiente. Adevărat este, că după planul al- 
cătuit de bolşevici până la anul 1935 toate lăcaşu- 
rile cultelor religioase de orice fel trebue să fie în-- 
chise, iar preoții şi alți fruntaşi ai vieţii religioase tre- 
bue să fie surghiuniţi. Fără biserici creştinii vor îi 
siliți să coboare în catacombe, iar preoţii cari vor 
servi pe credincioşii noştri vor trebui să fie şi mai 
eroici decât preoţii cari rabdă astăzi persecuțiile din 
partea bolşevismului ateist. 

China. Au trecut şase ani, de când Siântul Pă- 
rinte însuşi a consacrat la Roma pe cei dintâi epi- 
scopi chinezi. Acum în ţinutul supus episcopului in- 
digen de Suanhwa Sântul Scaun a înfiinţat un semi- 
nar diecezan, a cărui direcţie se încredințează tot cle- 
rului chinez indigen. Seminariştii din şese vicariate 
apostolice vor găsi într'însul creşterea lor. 

Africa. (Congo.) Ştim cu toţii cu câtă râvnă unii 
aderenţi ai ateismului îndrăznesc a afirma, că omul 
originar era fără Dumnezeu. Drept dovadă a acestei 
afirmaţiuni ateiştii aduc unele triburi sălbatice, cari 
după placul lor, n'ar avea nici o ideie despre vre un 
Dumnezeu. Intre alte triburi săbatice micul popor al 
pigmeilor în Congo părea a nu avea cunoştinţă de- 
spre Dumnezeu. Părintele Pavel Schebesta din con- 
gregaţia Cuvântului Dumnezeesc trăia acum doi ani 
întregi în mijlocul acelor negri a căror cultură se de- 
osebeşte de cultura celorlalți negri aşa ca cultura 
negrilor de a noastră. Scopul acestei visite cam pre- 
lungite era constatarea cunoştinței lui Dumnezeu la 
acel popor pitic, La început micii negri se țineau în 
mare rezervă îaţă de musatirul lor, în curând însă 
Păr. Schebesta văzu lămurit, că şi pigmeii dela Congo 
recunosc pe un Dumnezeu. Misionarul observa, că 
pigmeii făceau nişte ceremonii ca la o jertfă oferind 
îructe. Când îi întrebă, pentru ce fac acele ceremonii, 
un bătrân se sculă în grabă şi zise: »Toate acestea 
sunt ale lui Tore (numele lui Dumnezeu la Prigmei) 
Tore a făcut toate şi copacii şi strămoşii noştri. El! 
vede şi toate şi aude toate, el vede, dacă face cineva 
ceva rău şi pedepseşte pe făcătorul de rele prin far- 
mec.« Aşa zice misionarul nostru în cartea sa edi- 
tată despre visita la Pigmei la Brockhaus- -Lipsca, la 
toți este răspândită credinţa într'o ființă superioară 
personală. Și obiceiurile de cult religios (jertfe) faţă cu 
acest Dumnezeu se arată la anumite prilejuri. 

Păr. Schmidt din aceeaşi congregaţie a Cuvântu- 
lui Dumnezeesc arătase de demult, că popoarele bar- 
barice ale Patagoniei cunosc pe Dumnezeu, acum P. 
Schebesta din partea sa iarăşi a dovedit, că bucuria 
ateistică despre pigmeii fără Dumnezeu era tot ză- 
darnică. 

Olanda. Parlamentul olandez a votat o lege, 
care pedepseşte cu cel puţin un an de închisoare sau 
cu o amendă de cel puţin o sută de florini hula, adică 
înjurătura împotriva lui Dumnezeu. Un organ comunist 
olandez publicase anul trecut o serie întreagă de arti- 
cole cu atacuri împotriva lui Dumnezeu. Și catolicii şi 
Protestanţii protestau împotriva acelei neruşinări, mai 
întâiu ziarul comunist se boicota în toate librăriile şi 
chioșcurile, acum cu inițiativa deputaţilor catolici s'a 
“votat legea contra hulei, cu voturile tuturor partidelor, 
aiară de socialişti şi comunişti. 


America de Nord. Am "aflat deunăzi, că ţinutul 
Eskimoşilor a primit din partea Sfântului Scaun un 
episcop pentru țara din vecinătatea polului nordic. Va 
Îi bine să ştim că Eskimoşii au şi un ziar »atuagag- 
dluitet«, tipărit chiar în trei mii de exemplare. El se 
scrie şi se tipăreşte la lumina lămpilor cu untură de 
peşte şi se aduce abonaților cu nişte sănii cu câini. 
Ziua sosirii ziarului în mijlocul populaţiei acelor ţinu- 
turi giaciale este totdeauna o zi foarte însemnată, de- 
oarece numai aşa polul nordic este în comunicaţie de 
ştiri cu restul lumii. Se zicecă Eskimoşii citesc zia- 
rul lor cu mare luare a minte. Dacă ne sunt la înde- 
mână mijloace fără asemenare cu: mult mai numeroase 

şi mai uşoare pentru a avea un ziar catolic în capi- 
tala ţării, să stăruim, să apară cât mai curând, ca 
să nu fim daţi de ruşine din partea Eskimoşilor. 

Germania. Spre a spori coloniile catotice în Ger- 
mania, Monseniorul Maximilian Kaller episcopul War- 
miei, a chemat în eparhia sa pe Părinţii Cistercienşi 
din mănăstirea Hardehausen în Westfalia. Fi vor lua 
asupră-şi înfiintarea unei colonii agricole şi orticule 
la Schmolainen lângă orășelul Guttstadt în Prus- 
sia răsăriteană. Cistercienşii din zisa mănăstire se ţin 
strict de vechia tradiţie a ordului lor de a cultiva pă- 
mântul cu propriile lor mijloace. Prin această prac- 
tică ei au fost apostolii cei mai activi ai ţărilor de pe 
malurile mării baltice între Odra şi Vistula. Unde “nu 
pristuiau alți missionari, veniau Cistercienşii cu munca 
lor agricolă şi aveau reuşită bună. Păgânii acelor ţi- 
nuturi, mai ales în Pomerania a şi în Brandenburg de 
astăzi, se împotriveau creştinismului cu 0 resistenţă 
pasivă, care zădărniciaiu orice trudă a altor missio- 
nari. Ținuturile nordice erau mare parte mlăștinoase. 
Acolo se adăposteau păgânii. Missionarii nici nu pu- 
teau să'i găsească. Dar cistercienşii având ca datorie 
specială a ordului cultivarea ţărilor celor mai sterpe, 
mergeau curajioşi chiar în mlaştini şi începeau cu 
greutăţi lucrarea lor. Aşa păgânii cu încetul prindeau 
încredere şi simpatie şi se botezau. Călugării aveau 
un sistem pedagogic foarte „practic pentru a forma pe 
păgânii barbari cu încetul în nişte agricultori catolici. 
Aşa principii Slavilor nordici chiar rugau pe călugării 
în reasa albă cu scapularul negru să vie şi în princi- 
patele lor spre a înjgheba şi acolo comunități catolice 
agricole, bogăţia acelor ținuturi. Poate lumea de azi 
trece prea uşoratic cu vederea monumentele muncii 
civilizatoare a călugărilor cistercienşi în Germania nor- 
dică. Chiar azi, câte o dată viicultori ai Rinului în. apu- 
sul Germaniei vin toamna în Germania răsăriteană în 
vecinătatea oraşului Mezeritz spre a cumpăra poama 
coaptă în viile Germaniei nordice, sau răsăritene, care 
se amestecă foarte bine cu strugurii din viile Rinului. 
Dar acele vii sunt cele din urmă rămăşiţe ale muncii 
Cisterciensilor, cari cu munca lor au prefăcut valea 
mlăştinoasă a Obrei, afluentul Wartei, în nişte şesuri 
roditoare. Cultura personală a poporului însuşi nu s'a 
neglijat nici de cum. Când guvernul prusian în 1830 se- 
culariză d. p. mănăstirea Cistercienşilor la Blesen, în 
satele supuse jurisdicţiunii ordului erau multe şcoli şi 
nici un analfabet. Această tradiție vie se mai ţine între 
catolicii acelor ţinuturi cari înțeleg bine, că_isvorul 
activităţii Cistercienșilor era acelaş ca şi a Basiliani- 
lor de la Blaj: credinţa catolică. 

Astăzi Cistercienşii în Warmia sunt chemaţi spre 
a aduna împrejurul lor tinerimea catolică lăsată în vre- 
muri grele fără muncă. Să le fie urzită o reuşită bună, 
dar fără catastrofele cari au nimicit mănăstirile cato- 
lice ale Germaniei prin vijelia protestantismului. 

Societatea sântului Bonificaciu. Numai a treia 
parte a Germaniei este catolică. Imprejurările indu- 
striale ale ţării fac, ca catolicii să se amestece din ce 
în ce mai mult cu protestanții. Aşa astăzi, mai ales 
în nordul Germaniei 3,3 de milioane de catolici locu- 
iesc între 38,8 milioane de protestanți. 

Chair fără proselitism protestant această ameste- 
cătură este catolicilor foarte periculoasă. Mai întâiu 
câte: o dată 200 ba chiar 500 de localităţi cu acatolici 
împrăștiați au numai o singură biserică sau capelă. 
Apoi indiferentismul religios al protestanților are ca 
sminteală continuă urmările cele mai desastroase şi 

pentru catolici. Ei văd mase de oameni, care se mai 
chiamă creştini, dar se ţin departe de orice practică 
religioasă. O astfel de pildă are în sfârşit un rezultat 
fatal. Catolicul la început mai simte ceva dor de bi- 
serică, cu încetul însă şi el se lasă de practica re- 
ligioasă şi se face ori cu totul areligios, ori ia parte 
la serviciul protestant. Aşa cunoscătorii vieţii re- 
ligioase în Germania zic, cu drept cuvânt, că dia- 
spora noastră este o prăpastie, care înghite mii de 
suilete catolice. 

La adunarea generală a catolicilor germani la 
Regensburg 1849 s'a întemeiat societatea Sântului 
Bonifaciu, apostolul Germaniei, cu scopul de a lua 
asupră-şi grija religioasă a catolicilor împrăștiați. Ea 
cuprinde azi toate diecezele germane, apoi unele 
austriace, Dania, Danzig, Luxemburg şi în timpul din 
urmă a fost întrodusă, cu voia cuvenită a arhierilor 
respectivi, şi în Banat şi în Bucovina. 

Până azi s'a dat ajutor la peste patru mii de 
localițăti cu catolici împrăştiaţi, şi chiar astăzi o mie 
şi o sută de asemenea localități au au nevoie de ajuto- 
rul societății. 

Oricărui catoiic îi este uşoară conlucrarea cu so- 
cietatea aceasta ; o mică rugăciune poate face ficare 
om de bună voinţă şi bani pentru o mică pomană lu- 
nară sau anuală găseşte asemenea fiecare catolic. 

Spre a îndemna membrii săi la o activitate rod- 
nică şi spre a câştiga membri noui societatea se îo- 
loseşte de presă. Pentru toți membrii iese fiecare a 
doua lună ziarul sf. Bonifaciu în 500 de mii de exem- 
plare, cu preţul de 2,40 de mărci pe an. 

Spre a da societăţii viață mai ageră ea se îm- 
părţeşte în mai multe grupuri. Grupul academicianilor 
are revista sa proprie cu patru caiete pe an, editate 
în 23 de mii de exemplare. Școalele superioare (gim- 
nasiile, liceele, şcoalele reale) primesc iarăşi o revistă 
a lor în 6 caiete pe an tipărite în 50 mii de exem- 
plare. Pentru copii şcolari cari colectează spre îolo- 
sul societăţii și dau pomeni din partea lor, se editează 
o revistă în 12 broşure pe an în 766 de mii de exem- 
plare. Pentru grupul preoţilor se tipăreşte o dată pe 
an 0 broşură în 23 de mii de exemplare. Silesia cuo 
mare diasporă proprie are și o .revistă proprie lunară, 
cu 23 de mii și 800 de exemplare. 

" Austria editează două reviste lunare, cari se mai 
tipăresc la Praga în Bohemia. 

Colectele se fac în zilele hotărâte de episcopi în 
biserici sau din partea membrilor pe case. În anii 
din urmă comitetul directiv trimite şi pe preoți aleşi 
de dânsul în ţinuturi mai bogate ale Germaniei pentru 
aşa numitele zile ale sfântului Bonifaciu spre a pre- 
dica spre folosul unor parohii sărace anumite. Acea-: 
stă măsură s'a arătat a îi foarte bună şi cu succes. 

Un grup deosebit al societăţii, St. Bonifatius-Sam- 
melverein, adică grupul culegerilor mici, adună pretu- 
tindeni mărci poştale stampilate, staniol, dopuri uzate, 
bucăţile de metal şi alte rămăşiţe de valoare. Vânza- 
rea acestor mărunțişuri încă dă un venit cam însemnat. 

In sfârşit mai are societatea trei grupuri pentru 
furnizarea obiectelor gata, necesare în diaspora ger- 
mană, societatea paramentelor pentru paramente, care 
putu aranja chiar două exposițiuni ale lucrurilor sale ; 
al doilea, societatea apostolelor acului, care furnizează 
mai ales lingerie pentru copiii cei mai săraci ai dia- 
sporei şi al treilea, fundaţiunea sub numele Păr. Al- 
ban Stolz, renumitul scriitor catolic popular, pentru 
răspândirea cărților religioase în diasporă şi pentru 
înființarea bibliotecelor catolice. 


Chiriașii Tipografiei Românești Oradea. 

La dispoziţia societăţii este o proprie tipografie, 
o legătorie de cărţi, o librărie și un propriu antiqua- 
riat, acum cu 150 de mii de tomuri. 

De vreo 50 de ani tipografia editează un ziar 
deosebit de Duminică »Leo«. Cerinţele prezintate socie- 
tăţii sântului Bonifaciu sunt foarte însemnate. Pentru 
anul trecut 1932 episcopii germani arătaseră trebuința 
urgentă 94 locuri noui de parohi ori de vicari lo- 
cali, 168 de biserici ori capele noui, 85 de case 
parohiale, 10 azile de copii, şi 133 de şcoli primare. 

Creşterea catolică a copiilor întâlneşte greutăţi 
cam mari. După constatarea mai nouă a societăţii s. 
Bonifaciu 9635 de copii catolici trebuiau să frecuen- 
teze şcoli protestante, dar fără învăţătura religiei 
catolice. Spre a ajuta pe astfel de copii, societatea 
deschide, după putință, institutele de pregătire pentru 
întâia sf.  împărteşenie, unde catolici fără lec- 
țiuni şcolare în şcolile lor sunt primiţi cel puţin 
pentru câteva luni spre a se pregăti pentru sf. cumi- 
nicătură. Alţi copii fără religie catolică în școală sunt 
plasați din partea societăţii în familii catolice şi îre- 
cuentează şcoala catolică locală; aşa d. p. grupul 
societății de Trier al plasat în familii de la 1926— 
1930, 728 de copii, grupul Minster 380 de copii. 

Venitul total al societăţi pentru 1931 era 
3,544,644 de mărci şi 96 de fenigi. Faţă cu anul tre- 
cut venitul scăzuse, criza financiară aruncă pretutin- 
dini umbrele sale fatale, Din partea sa societatea face 
toate economiile posibile şi contrueşte, în anii din urmă, 
mai toate bisericile fără turnuri. 

Să nu uităm, că biserica catolică a lost despo- 
iată straşnic în urma ajpostasiei lui Luther, asemenea 
în urma răsboaielor napoleonice, când francezii au 
luat tot malul stâng al Rinului, iar principii s'au in- 
demnizat pentru pierderi prin secularizarea bunurilor 
bisericeşti pe malul drept. Pagube însemnate a adus 
iarăși bisericii catolice inflațiunea după răsboiul mondial. 

Afară de aceasta catolicii în da obşte sunt în 
Germania partea mai puţin bogată. Mai ales în Prusia 
erau cea mai mulţi cetăţeni de clasa a doua. Frideric 
al doilea dădu ordin ca nici un catolic să nu aibă un 
loc de funcţionar cu o leafă mai înaltă de 300 de ta- 
leri pe an. - Inainte de răsboiul mondial chiar locurile 
mijlocii de funcționari erau ocupate mai numai de 
protestanți. 

Cu atât mai mângăietor este rezultatul obţinut 
de societatea sf. Bonifaciu în ciuda atâtor greutăţi. 

Noi Românii catolici ne aflăm în greutăţi și mai 
mari decât Germanii catolici. Ei tot îac oa treia parte 
a populaţiei ţării lor, pe când la noi avem 3 milioane 
de catolici la o populaţie de 17 milioane. 

Dar, adunarea generală a Agrului nostru la Aiud 
ne umple inima cu speranța cea mai dreaptă, că vom 
dobândi cu ajutorul lui Dumnezeu reuşită așa de bună 
ca fraţii catolici din Germania. 


Păr. Felix Wiercinski, S. 1. 

— Prescurtare de istorie sacră, laşi, „Presa Bună“, 
91 p. cu 32 figuri, preţul 6 lei. Textul acestei broșuri este re- 
producerea românească a broşurei: „Prescurtări de /storie sacră“, 
de Dr Fr. ]. Knecht, apărută în editura B, Herder din Freiburg, 
Această broşură în 98 pagini şi 40 capitole redă pe scurt isto- 
ria testamentului vechiu şi nou. Un compendiu ce cuprinde tot 
ce trebue să știe şi are nevoie un creştin catolic din Sfânta 
Carte. Această cărticică merită să se bucure de o largă răs- 
pândire în mijlocul norodului drept credincios, 

